
Për shtyrjen e afatit të botimit të njoftimit të fituesit dhe të njoftimit të kontratës së lidhur, për procedurat e prokurimit, të kryera nga Garda e Republikës, si autoritet kontraktor

Në mbështetje të nenit 100 të Kushtetutës dhe të nenit 75 të ligjit nr.9643, datë 20.11.2006 “Për prokurimin publik”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Lejimin e Gardës së Republikës të përfundojë, brenda datës 7 dhjetor 2009, procedurat e prokurimit për mallra dhe shërbime, me fondet e parashikuara në buxhetin e vitit 2009, sipas aneksit nr.1, që i bashkëlidhet këtij vendimi.
Brenda këtij afati përfshihen edhe lidhja e kontratave përkatëse e publikimi i njoftimit të kontratës së nënshkruar në Buletinin e Njoftimeve Publike.
2. Ngarkohen Garda e Republikës dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

Kryeministri
Sali Berisha

Aneksi nr.1

	Nr.
	Autoriteti kontraktor
	Vlera e prokurimit
	Objekti i prokurimit
	Shënim

	1.
	Garda e Republikës
	1 333 333 lekë
	Riparim pajisje të ndryshme kazermimi
	Rishpallur 3 herë

	2.
	Garda e Republikës
	590 833 lekë
	Blerje pajisje kimie
	Rishpallur 3 herë

	3.
	Garda e Republikës
	500 000 lekë
	Hapje dhe studim pusi
	Rishpallur 3 herë

	4.
	Garda e Republikës
	416 667 lekë
	Blerje materialesh të ndryshme ndërlidhjeje
	Rishpallur 3 herë

	5.
	Garda e Republikës
	250 000 lekë
	Riparim pajisjesh të ndryshme ndërlidhjeje
	Rishpallur 3 herë



